Diari Oficial de la Generalitat Valenciana


Sumari del DOGV 7520, del 07-05-2015 (2015/4118)

RESOLUCIÓ de 5 de maig de 2015, de la directora general del Secretariat del Consell i Relacions amb les Corts, per la qual es disposa la publicació de l'addenda al protocol general de col·laboració subscrit el 10 d'abril de 2012 entre el Ministeri d'Economia i Competitivitat i la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7520

Data del DOGV
:   07-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4118


Data del document
:   05-05-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 5 de maig de 2015, de la directora general del Secretariat del Consell i Relacions amb les Corts, per la qual es disposa la publicació de l'addenda al protocol general de col·laboració subscrit el 10 d'abril de 2012 entre el Ministeri d'Economia i Competitivitat i la Generalitat. [2015/4118]  
El Ministeri d'Economia i Competitivitat i la Generalitat han subscrit, prèvia tramitació reglamentària, el 24 de febrer de 2015, una addenda al protocol general subscrit el 10 d'abril de 2012 per a la integració d'oficines de la xarxa de l'Institut Valencià de Comnpetitividad Empresarial (IVACE) en les oficines econòmiques i comercials de les missions diplomàtiques.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentada addenda, que ha quedat inscrita en el Registre de Convenis de la Generalitat amb el número 252/2015 i que figura com a annex d'esta resolució.  
  
València, 5 de maig de 2015.- La directora general del Secretariat del Consell i Relacions amb les Corts: Marta Martí Arador.  
  
  
Addenda al Protocol General de Col·laboració entre el Ministeri D'economia i Competitivitat i la Generalitat de la Comunitat Valenciana  
  
Madrid, 24 de febrer de 2015  
  
Reunits  
Luis de Guindos Jurado, fent ús de les funcions de ministre d'Economia i Competitivitat, de conformitat amb l'article 4.1 de la Llei 50/1987, de 27 de novembre, de Govern,  
I Alberto Fabra Part, fent ús de les funcions de president de la Generalitat, de conformitat amb l'article 10 de la Llei 5/1983, de 30 de desembre, del Consell, i amb l'aprovació prèvia de l'addenda pel Consell, en la reunió del 9 de gener de 2015,  
  
Manifesten  
Que el 10 d'abril de 2012 es va firmar el Protocol General de Col·laboració entre el Ministeri d'Economia i Competitivitat i la Generalitat de la Comunitat Valenciana, pel qual es possibilitava la instal·lació de la xarxa d'oficines en l'exterior de la Conselleria d'Indústria, Comerç i Turisme ?a través de l'Institut Valencià d'Exportació (IVEX)- en els locals de les oficines econòmiques i comercials en les missions diplomàtiques, amb l'objecte d'aconseguir una millor coordinació de funcions, i obtindre una utilització més eficaç dels recursos disponibles.  
  
Que amb data 3 de desembre de 2013, i per raó d'escriptura pública de cessió global d'actiu i passiu amb extinció de la societat cedent, atorgada davant del notari de València Alfonso Maldonado Rubio, es va produir l'extinció de l'IVEX i ha quedat l'Institut Valencià de Competitivitat Empresarial (IVACE), subrogat per successió universal en tots els drets i obligacions que exercia l'extint IVEX i tot això en compliment del que disposa el Decret Llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial i Fundacional de la Generalitat, i en la posterior Llei 1/2013, de 21 de maig, de la Generalitat, de Mesures de Reestructuració i Racionalització del Sector Públic Empresarial de la Generalitat.  
  
Per raó del protocol esmentat s'establia la integració de les següents oficines de la xarxa de l'Institut Valencià de Competitivitat Empresarial (IVACE): Londres, Hong Kong, Sao Paulo, Xangai, Nova Delhi, Dubai, Varsòvia, Moscou, Casablanca, Mèxic DF, Nova York, Munic i Dallas; no obstant això, les actuals necessitats recomanen un canvi de les oficines que poden ser objecte d'integració.  
Per tot això,  
Acorden  
  
Primer  
Que el Protocol General de Col·laboració entre el Ministeri d'Economia i Competitivitat i la Generalitat de la Comunitat Valenciana incloga ?addicionalment a les ja establides de Londres, Sao Paulo, Varsòvia, Moscou, Casablanca, Mèxic DF i Nova York- la integració d'oficines de la xarxa d'IVACE en les oficines econòmiques i comercials de les missions diplomàtiques de Düsseldorf, Mumbai, Miami, Bogotà i Alger, i queda sense efecte la possibilitat d'integrar-se en les respectives oficines de Dubai, Hong Kong, Nova Delhi, Xangai, Dallas i Munic.  
  
  
Segon  
La subscripció de la present addenda no pot comportar obligacions econòmiques per a la Generalitat i, en tot cas, ha de ser atesa amb els seus mitjans personals i materials. No obstant això, ambdós parts subscriuran un conveni de col·laboració específic que modifique el de 6 de juny de 2012 a fi d'incloure els canvis que es deriven d'este protocol en matèria de finançament, vigència i causes d'extinció.  
  
Tercer  
La present addenda produirà efectes a partir del mateix dia de la firma.  
  
En prova de conformitat amb tot el que s'ha exposat, firmen la present addenda en doble exemplar.  
  
El ministre d'Economia i Competitivitat: Luis de Guindos Jurado.  
El president de la Generalitat de la Comunitat Valenciana: Alberto Fabra Part.